pythainlp/thai-wiki-dataset-v3 huggingface dataset:
จดหมายของนักบุญเปาโลถึงทิตัส

จดหมายของนักบุญเปาโลถึงทิตัส (Epistle of Paul to Titus) เป็นหนังสือฉบับที่ 17 ในคัมภีร์ไบเบิลภาคพันธสัญญาใหม่ เป็นหนึ่งใน "จดหมายฝากศิษยาภิบาล" อันได้แก่ 1 ทิโมธี, 2 ทิโมธี และ ทิตัส
หนังสือเล่มนี้เดิมเป็นจดหมายของนักบุญเปาโลอัครทูต เขียนถึงทิตัส ซึ่งในขณะนั้นทิตัสอยู่ที่เกาะครีต จากข้อความในตัวจดหมายและลักษณะการเขียน บ่งบอกชัดเจนว่าผู้เขียนคือเปาโล ในตอนท้ายของจดหมาย นักบุญเปาโลนัดให้ทิตัสไปพบกันที่เมืองนิโคบุรี แสดงว่าขณะที่กำลังเขียนจดหมายฉบับนี้เปาโลไม่ได้ถูกจองจำอยู่ในคุก เมื่อประกอบกับข้อมูลทางประวัติศาสตร์อื่น ๆ แล้ว คาดว่าเปาโลเขียนจดหมายนี้ขึ้นขณะกำลังอยู่ในเมืองโครินธ์ ราวปีค.ศ. 64
ทิตัสเป็นชาวกรีก แต่กลับใจเป็นคริสเตียนและเป็นทั้งเพื่อนร่วมงานและร่วมเดินทางกับเปาโลหลายครั้ง ตอนที่เปาโลออกเดินทางจากเมืองแอนติออกไปยังกรุงเยรูซาเลม ทิตัสก็ได้ร่วมเดินทางไปด้วย บางทีอาจจะเป็นทิตัสนี่เอง ที่ไม่ได้ถูกกล่าวถึงในหนังสือกิจการของอัครทูต เป็นผู้ร่วมงานกับนักบุญเปาโลที่เมืองเอเฟซัสและโครินธ์ หลังจากที่นักบุญเปาโลได้รับการปล่อยตัวจากการถูกจำคุกครั้งแรก เปาโลกับทิตัสได้ไปยังเกาะครีต หลังจากประกาศข่าวประเสริฐที่นั่นอยู่ระยะเวลาหนึ่ง นักบุญเปาโลได้เดินทางไปยังเมืองอื่น ส่วนทิตัสยังคงอยู่ที่เกาะครีต เพื่อทำงานต่อไป หลังจากที่จากเกาะครีตมาแล้ว เปาโลจึงเขียนจดหมายฉบับนี้ขึ้น เพื่อเป็นแนวทางในการทำงานให้กับทิตัส
จุดประสงค์ในการเขียนจดหมายฉบับนี้มีอยู่ 3 ประการ ประการแรกเกี่ยวกับคุณสมบัติของผู้ปกครองคริสตจักร เนื่องจากงานที่เปาโลมอบหมายให้ทิตัสทำคือการแต่งตั้งผู้ปกครองคริสตจักร ดังนั้น ทิตัสจะต้องทราบว่าลักษณะของผู้ปกครองคริสตจักรที่ดีเป็นอย่างไร เปาโลกล่าวไว้หลายประการ เช่น ไม่เป็นคนเย่อหยิ่ง ไม่เป็นคนเลือดร้อน ไม่เป็นนักเลงสุรา เป็นต้น
ประการที่สองคือ ต้องการให้ทิตัสสั่งสอนคนในเกาะครีตให้ดำเนินชีวิตอย่างถูกต้อง เนื่องจากเปาโลทราบมาว่าชาวครีตเป็นคนไม่ดี จึงสั่งทิตัสเกี่ยวกับชาวครีตว่า "คำที่เขาอ้างนี้เป็นความจริง เหตุฉะนั้นท่านจงต่อว่าเขาให้แรง ๆ เพื่อเขาจะได้มีความเชื่ออันมีหลัก" เปาโลยังได้แนะนำถึง แนวทางการประพฤติตัวที่ดี เช่น ให้เอาจริงเอาจัง มีสติสัมปชัญญะ เป็นคนไม่ส่อเสียด เป็นต้น
ประการที่สามคือ ต้องการบอกให้ทิตัสมาพบกันที่เมืองนิโคบุรี หลังจากงานที่เกาะครีตเสร็จสิ้นแล้ว
== โครงร่าง ==
คำทักทาย 1:1 - 4
คุณสมบัติของผู้ปกครอง 1:5 - 9
คุณสมบัติที่ทุกคนควรมี 1:10 - 2:15
คำสั่งสอนทั่วไปสำหรับผู้เชื่อทุกคน 3:1 - 15
== อ้างอิง ==
Thai Holy Bible, Thailand Bible Society, 1998
Walter A. Elwell, The Pocket Bible Handbook, Harold Shaw Publisher, 1997
== ดูเพิ่ม ==
พันธสัญญาใหม่
นักบุญพอล
หนังสือของพันธสัญญาใหม่
ดาวไถ

ดาวไถ หรือ ดาวเต่า หรือ เข็มขัดนายพราน (Orion's Belt) เป็นกลุ่มดาวเรียงเด่นในกลุ่มดาวนายพราน มองเห็นชัดในฤดูหนาวเป็นดวงดาวสามดวงเรียงกัน ถือว่าเป็นกลุ่มดาวที่ดูได้ง่ายในฤดูหนาวจะเห็นได้ชัดกลุ่มดาวไถมีประโยชน์ในการค้นหาดาวอื่น ๆ ซึ่งดาวไถจะอยู่ห่างจากโลกประมาณ 800 - 1400 ปีแสง และเป็นแหล่งที่มีดาวดวงใหม่เกิดขึ้นมากที่สุดที่ตรงใจกลางดาวไถมีดวงดาวอยู่ถึง 110 ดวง
คลองคอรินท์

คลองคอรินท์ (Corinth Canal; Διώρυγα της Κορίνθου) เป็นคลองที่เชื่อมอ่าวคอรินท์เข้ากับอ่าวซาโรนิกในทะเลอีเจียน โดยตัดคอคอดคอรินท์และแบ่งคาบสมุทรเพโลพอนนีสออกจากแผ่นดินกรีซ คลองมีความยาว 6.3 กิโลเมตรและสร้างระหว่าง ค.ศ. 1881 และ 1893
==อ้างอิง==
คอรินท์
คลองเดินเรือสมุทร
เจน ฟอนดา

เจน ฟอนดา (Jane Fonda) เกิดเมื่อวันที่ 21 ธันวาคม ค.ศ. 1936 เป็นนักแสดงชาวอเมริกัน นักเขียน นักเคลื่อนไหวด้านการเมือง อดีตนางแบบแฟชันและผู้รู้เรื่องฟิตเนส เธอมีชื่อเสียงในคริสต์ทศวรรษ 1960 กับผลงานภาพยนตร์เช่น Barbarella และ Cat Ballou และไม่นับที่เธอห่างหายจากวงการภาพยนตร์ไป 15 ปี ช่วงปี 1991 ถึง 2005 ในช่วงที่แต่งงานกับเท็ด เทอร์เนอร์ ผู้ก่อตั้งซีเอ็นเอ็น
เธอได้รับรางวัลออสการ์ 2 ครั้ง รวมถึงยังได้รับรางวัลอื่น ๆ และได้รับการเสนอชื่ออีกมากมาย เธอประกาศว่าจะเลิกการแสดงในปี 1991 แต่ก็กลับมาในภาพยนตร์อีกครั้งในปี 2005 กับเรื่อง Monster in Law, และต่อมา Georgia Rule ออกในปี 2007 เธอยังร่วมสร้างและนำแสดงในวิดีโอออกกำลังกายหลายครั้ง ออกในระหว่างปี 1982 และ 1995
นอกจากนั้นแล้วเธอยังเป็นนักเคลื่อนไหวด้านการเมือง เช่นเรื่องขัดแย้งที่เธอต่อต้านในสงครามเวียดนาม ร่วมประท้วงต่อต้านพลังงานนิวเคลียร์ในปี 1979 หลังเกิดอุบัติเหตุนิวเคลียร์ทรีไมล์ไอส์แลนด์ที่รัฐเพนซิลเวเนีย ซึ่งเกิดขึ้นเพียง 12 วันหลังภาพยนตร์เรื่อง The China Syndrome ภาพยนตร์เกี่ยวกับอุบัติเหตุนิวเคลียร์ที่เธอแสดงนำเข้าฉาย เธอยังร่วมประท้วงสงครามอิรักและการทารุณต่อสตรี เธออธิบายตัวเองว่าเป็นเสรีนิยมและสนับสนุนสิทธิสตรี และตั้งแต่ปี 2001 เธอเป็นคริสเตียน เธอตีพิมพ์อัตชีวประวัติในปี 2005 และย้ายมาอยู่ในแอตแลนตา รัฐจอร์เจีย

นักแสดงอเมริกัน
นักแสดงนำหญิงยอดเยี่ยม รางวัลออสการ์
บุคคลจากนครนิวยอร์ก
บุคคลจากแอตแลนตา
ผู้รอดชีวิตจากมะเร็งเต้านม
เจ็ต (วงดนตรี)

เจ็ต (Jet หรือเขียนว่า JET) เป็นวงร็อกจากเมลเบิร์น ประเทศออสเตรเลีย ประกอบด้วยสมาชิกคือ แคเมรอน มันเซย์, มาร์ก วิลสัน และพี่น้อง นิกและคริส เซสเตอร์ วงมียอดขาย 4 ล้านชุดทั่วโลก
== อ้างอิง ==
ศิลปินสังกัดแอตแลนติกเรเคิดส์
กลุ่มดนตรีที่ก่อตั้งในปี พ.ศ. 2544
วงกลุ่มสี่สัญชาติออสเตรเลีย
กลุ่มดนตรีจากเมลเบิร์น
เจ้าหญิงซาห์รา มาห์นาซ ซาเฮดี

เจ้าหญิงซาห์รา มาห์นาซ ซาเฮดี (H.H. Princess Zahra Mahnaz Zahedi) (ประสูติ 2 ธันวาคม พ.ศ. 2501-) เป็นพระธิดาของนายอาร์เดชีร์ ซาเฮดี (اردشیر زاهدی ,Ardeshir Zahedi) ที่ประสูติแด่เจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์
== พระประวัติ ==
เจ้าหญิงซาห์รา มาห์นาซ ซาเฮดี ประสูติเมื่อวันที่ 2 ธันวาคม พ.ศ. 2501 ณ กรุงเตหะราน ประเทศอิหร่าน โดยเป็นพระธิดาของนายอาร์เดชีร์ ซาเฮดี (اردشیر زاهدی, Ardeshir Zahedi) อดีตรัฐมนตรีต่างประเทศของอิหร่าน และอดีตเอกอัครราชทูตอิหร่านประจำสหรัฐอเมริกา ประสูติแด่เจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์
== ราชตระกูล ==
== อ้างอิง ==
== แหล่งข้อมูลอื่น ==
Historical Images 
Family Pictures
Ardeshir Zahedi web site in Persian containing photos & video 
ซาห์รา มานาซ ซาเฮดี
ซาห์รา มานาซ ซาเฮดี
ชาวอิหร่านเชื้อสายกรีก
ชาวอิหร่านเชื้อสายฝรั่งเศส
ชาวอิหร่านเชื้อสายแอลเบเนีย
ชาวอิหร่านเชื้อสายตุรกี
ชาวอิหร่านเชื้อสายเซอร์แคเซีย
ชาวอิหร่านเชื้อสายอียิปต์
มุสลิมชาวอิหร่าน
ชาวมอแซนแดรอน
อะแคปเปลลา

อะแคปเปลลา (A cappella) เป็นดนตรีที่ใช้เสียงร้องหรือการร้องโดยปราศจากเครื่องดนตรีประกอบ ดนตรีอะแคปเปลลาเดิมแยกออกจากแนวร้องโพลีโฟนีเรอเนสซองซ์และคอนเซรอ์ตาโตบาโรก ในสมัยใหม่ อะแคปเปลลามักหมายถึงการร้องโดยเสียงร้องทั้งหมดไม่ว่าจะแนวเพลงไหน รวมถึง บาร์เบอร์ชอป, ดูว็อป, และโมเดิร์น ป็อป/ร็อก ปัจจุบันอะแคปเปลลายังมีใช้เป็นท่อนแซมเพิล/ท่อนซ้ำ ที่เป็นเสียงร้องอย่างเดียว ในภาคผลิตของโปรดิวเซอร์เพลง อย่างเช่น จิมมี สไปซ์ เคอร์รี, เทดดี ไรลีย์, ไวเคลฟ เป็นต้น
การร้องเพลง
คำศัพท์ดนตรี
ดอยผาตั้ง

ดอยผาตั้ง เป็นสถานที่ท่องเที่ยวที่มีชื่อเสียงแห่งหนึ่งในจังหวัดเชียงราย อยู่ในเขตตำบลปอ อำเภอเวียงแก่น จังหวัดเชียงราย ดอยผาตั้งเป็นยอดดอยอยู่ในเทือกเขาหลวงพระบาง สันปันน้ำเป็นจุดแบ่งอาณาเขตระหว่างประเทศไทย-ลาว เป็นสถานที่ท่องเที่ยวที่ขึ้นชื่อสำหรับชมพระอาทิตย์ขึ้นและทะเลหมอกในตอนเช้าและชมพระอาทิตย์ตกในเวลาเย็น มีความสูงจากระดับน้ำทะเลประมาณ 1,800 เมตร เส้นทางเดินขึ้นยอดดอยอยู่ติดกับสถานที่จอดรถและร้านค้าบริการความยาวประมาณ 700 เมตร จากยอดดอยสามารถมองเห็นแม่น้ำโขงฝั่งลาวและสามารมองเห็นยอดภูชี้ฟ้าที่อยู่ห่างออกไปกว่า 25 กิโลเมตรได้ชัดเจน

== ดูเพิ่ม ==
ภูชี้ฟ้า
== แหล่งข้อมูลอื่น ==
ผาตั้ง
ผาตั้ง
เจ้าหญิงเฟาเซห์ จาฮันบานี

เจ้าหญิงเฟาเซห์ จาฮันบานี (Princess Fouzieh Djahanbani) (ประสูติ พ.ศ. 2517-) เป็นพระธิดาของนายโควสลอว์ จาฮันบานี (Khosrow Jahanbani) กับเจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์
== พระประวัติ ==
เจ้าหญิงเฟาเซห์ จาฮันบานี ประสูติในปี พ.ศ. 2517 เป็นพระธิดาของนายโควสลอว์ จาฮันบานี (Khosrow Jahanbani) ซึ่งเป็นเอกอัครราชทูตอิหร่านประจำประเทศฝรั่งเศส และเจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์ โดยเจ้าหญิงเฟาเซห์มีเชษฐา 1 องค์ คือ เคย์โควสลอว์ จาฮันบานี
== ราชตระกูล ==
== อ้างอิง ==
ฟแซห์
ฟแซห์
ชาวอิหร่านเชื้อสายกรีก
ชาวอิหร่านเชื้อสายฝรั่งเศส
ชาวอิหร่านเชื้อสายแอลเบเนีย
ชาวอิหร่านเชื้อสายตุรกี
ชาวอิหร่านเชื้อสายเซอร์แคเซีย
ชาวอิหร่านเชื้อสายอียิปต์
มุสลิมชาวอิหร่าน
ชุมเห็ดเทศ

ชุมเห็ดเทศ เป็นพรรณไม้พุ่มขนาดกลาง ลำต้นมีความสูง 2-3 เมตร ก้านใบนั้นยาว ในก้านหนึ่งนั้นจะมีใบแตกออกเป็น 2 ทาง มีลักษณะคล้ายใบมะยม แต่จะโตและยาวกว่าประมาณ 10-12 ซม. และกว้างประมาณ 3-6 ซม.
ใบเป็นใบประกอบขนนก มีความยาวประมาณ 30-60 ซม. ใบย่อยจะเรียงกันเป็นคู่ ๆ 8-20 คู่ ลักษณะใบย่อยนั้นจะรูปขอบขนานแกมรูปรี โคนใบจะมน ตรงปลายใบของมันมนหรือเว้าเล็กน้อย ฐานใบนั้นจะมน และไม่เท่ากันทั้ง 2 ข้าง ขอบใบเรียบเป็นสีแดง ใบจะมีความกว้างประมาณ 5-7 ซม. และยาวประมาณ 5-15 ซม. ก้านใบย่อยสั้นมาก
ดอกจะออกเป็นช่อใหญ่ ตามง่ามใบใกล้ปลายกิ่ง มีความยาวประมาณ 20-50 ซม. ดอกจะเป็นสีเหลือง ดอกตูมนั้นคล้ายดอกข่า และเมื่อดอกบานจะเป็นสีเหลืองเข้ม กลีบรองกลีบดอกจะมีอยู่ 5 กลีบ เป็นรูปขอบขนาน สีเขียวตรงปลายของมันจะแหลม ส่วนก้านดอกนั้นจะสั้นและมีลายเส้นเห็นได้ชัด
เกสรตัวผู้จะมีอยู่ประมาณ 9-10 อัน แต่มีความยาวไม่เท่ากันอับเรณูเมื่อแก่จะมีรูเปิดที่ยอด ส่วนเกสรตัวเมียนั้นมีอยู่1อันผิวเกลี้ยง
ผลนั้นจะออกฝัก แต่ไม่มีขน ฝักเป็นรูปบรรทัด หนา มีความกว้างประมาณ 1.5-2 ซม. และยาวประมาณ 10-15 ซม. จะมีปีกอยู่ 4 ปีก มีความกว้างประมาณ 5-8 มม. และยาวประมาณ 7-10 มม.ผิวนอกนั้น จะขรุขระเป็นสีดำ
ขยายพันธุ์โดยการเพาะเมล็ด
== ประโยชน์ ==
ใช้ทั้งต้น ต้นใบ ดอกฝัก เมล็ด ราก  ใช้เป็นยา มีสรรพคุณดังนี้:
ทั้งต้น:ใช้ขับพยาธิในลำไส้ ถ่ายพิษตานทรง รักษาซาง โรคผิวหนัง ถ่ายเสมหะ รักษาฟกบวม รักษาริดสีดวง ดีซ่าน และฝี
ต้น:ใช้เป็นยารักษาคุดทะราด และกลากเกลื้อน  รักษากษัยเส้น ขับพยาธิ และขับปัสสาวะ รักษาท้องผูก และทำให้หัวใจเป็นปกติ
ใบ:จะมีกลิ่นฉุน ต้มน้ำกินเป็นยาระบาย  อมบ้วนปากและใช้เป็นยาฆ่าพยาธิตามผิวหนัง รักษากลากเกลื้อน ผิวหนังอักเสบเป็นผื่นคันเส้นประสาทอักเสบ รักษากษัยเส้น ขับปัสสาวะและรักษากระเพาะอาหารอักเสบ
== อ้างอิง ==
อ้างอิงจาก 108 สมุนไพรไทย
ไม้พุ่ม
สกุลขี้เหล็ก
สมุนไพร
มูนไชน์

มูนไชน์ (moonshine) เป็นชื่อทั่วไปสำหรับเรียกเหล้ากลั่นที่ต้มกินอย่างผิดกฎหมาย โดยที่มาของชื่อมูนไชน์ มาจากการต้มเหล้าในบริเวณกลางแจ้งใต้แสงจันทร์ มูนไชน์นิยมกันในสหรัฐอเมริกา โดยเฉพาะในทางตอนใต้ของประเทศ
มูนไชน์มักจะถูกกลั่นมาจากสติลที่ไม่ได้จดทะเบียนตามกฎหมาย โดยการนำยีสต์ หรืออาหารที่มีน้ำตาลเป็นส่วนประกอบมาผลิตเอทานอล โดยหลังจากนั้นนำเอทานอลที่ได้ไปกลั่นต่อในสติล รสชาติและความเข้มข้นของแอลกอฮอล์ในมูนไชน์มักจะมีค่าสูงกว่าเครื่องดื่มแอลกอฮอล์ทั่วไป
สติลที่ใช้ในการกลั่นมูนไชน์มักจะมีขนาดเล็ก (เผื่อหลีกเลี่ยงกฎหมาย) และมักจะถูกสร้างโดยผู้ผลิตมูนไชน์เอง โดยในปัจจุบันสติลและวิธีการผลิตมูนไชน์ได้เริ่มมีการเผยแพร่ในอินเทอร์เน็ต
== ดูเพิ่ม ==
เหล้าขาว
== อ้างอิง ==
วิสกี้
เครื่องดื่มกลั่น
ความผิดอาญา
มิจฉาชีพ
รอเฌ วาดีม

รอเฌ วาดีม (Roger Vadim) เป็นผู้กำกับ ผู้อำนวยการสร้าง นักเขียนบทภาพยนตร์ และนักแสดงชาวฝรั่งเศส เชื้อสายเบลารุส  เป็นผู้กำกับภาพยนตร์เรื่อง Et Dieu… créa la femme (And God Created Woman) ภาพยนตร์ที่สร้างชื่อให้กับบรีฌิต บาร์โด ในปี 1956   Le vice et la vertu (Vice and Virtue) ภาพยนตร์เรื่องแรกของกาทรีน เดอเนิฟว์ ในปี ค.ศ. 1963 และ Barbarella ภาพยนตร์ที่สร้างชื่อให้กับเจน ฟอนดา ในปี ค.ศ. 1966  นักแสดงหญิงทั้งสามล้วนมีความสัมพันธ์หรือแต่งงานกับวาดีม
รอเฌ วาดีม มีชื่อจริงว่า รอเฌ วาดีม เปลมียานีกอฟ (Roger Vadim Plemiannikov) เกิดที่กรุงปารีส ประเทศฝรั่งเศส บิดาเป็นชาวเบลารุส อพยพมาจากยูเครน เขาเริ่มเป็นนักแสดงละครเวทีตั้งแต่อายุ 16 ปี และเป็นผู้ช่วยเขียนบทให้กับมาร์ก อาเลแกร (Marc Allégret) ผู้กำกับชาวฝรั่งเศส-สวิส ตั้งแต่ปี ค.ศ. 1950
วาดีมมีผลงานเขียนบทและกำกับเรื่องแรก เรื่อง And God Created Woman นำแสดงโดยบรีฌิต บาร์โด เคยได้รับการเสนอชื่อเข้าชิงรางวัลหมีทองคำ เทศกาลภาพยนตร์นานาชาติเบอร์ลิน จากเรื่อง Sait-on jamais? (No Sun in Venice ปี ค.ศ. 1957) และรางวัลสิงโตทองคำ เทศกาลภาพยนตร์เวนิส จากเรื่อง La curée (The Game is Over ปี ค.ศ. 1966) 
นอกเหนือจากผลงานเขียนบทและกำกับภาพยนตร์ วาดีมยังเป็นนักเขียน เคยมีผลงานหนังสือชื่อ Bardot, Deneuve, Fonda: My Life With The Three Most Beautiful Women In The World บอกเล่าชีวิตส่วนตัวกับอดีตภรรยาสามคน ที่ได้ชื่อว่าเป็นหญิงที่สวยที่สุดในโลก
รอเฌ วาดีมเสียชีวิตในวัย 72 ปี เมื่อปี ค.ศ. 2000 ด้วยโรคมะเร็งต่อมน้ำเหลือง
==อ้างอิง==
==แหล่งข้อมูลอื่น==
Roger Vadim's biographic sketch ที่ Find A Grave
นักแสดงฝรั่งเศส
ผู้กำกับภาพยนตร์ชาวฝรั่งเศส
บุคคลจากปารีส
เสียชีวิตจากมะเร็งต่อมน้ำเหลือง
แมลงวันทอง

แมลงวันทอง  หรือ แมลงหวี่ เป็นแมลงศัตรูพืชที่สำคัญทางเศรษฐกิจ ทำลายพืชได้หลายชนิด เช่น ชมพู่, มะม่วง กล้วย, มะละกอ, พุทรา, น้อยหน่า
ลำตัวสีน้ำผึ้งใส ดวงตาสีแดง มีลักษณะคล้ายแมลงวันทั่วไป
== อ้างอิง ==
== แหล่งข้อมูลอื่น ==
แมลง
อดัมสกี

อดัมสกี้ (Adamski) ชื่อจริง อดัม ทินลีย์ เกิดเมื่อวันที่ 4 ธันวาคม ค.ศ. 1967ที่นิวฟอเรสต์ ประเทศอังกฤษ  เป็นนักดนตรีเพลงเอซิดเฮาส์ และ มีเพลงฮิตอย่างเพลง "N-R-G" และ "Killer" (ซึ่งเป็นเพลงที่ร้องโดย ซีล). ได้ติดชาร์ตซิงเกิลอันดับสูงสุดที่ 1
==ผลงานอัลบั้ม==
Liveandirect (1989)
Doctor Adamski's Musical Pharmacy #8 UK (1990)
Naughty (1992)
Adamski's Thing (1998)
Killer - the best of Adamski (1999)
Mutant Pop (2000)
==อันดับชาร์ตซิงเกิล==
"N-R-G" #12 UK
"Killer" (feat. Seal) #1 UK, #5 World
"The Space Jungle" #7 UK
"Flashback Jack"  #46 UK
"Sunday Roast"  #86 UK
"Never Goin' Down" (duet with Jimi Polo) / "Born To Be Alive" (duet with Soho) #51 UK
"Get Your Body" (duet with Nina Hagen) #68 UK
"Back To Front" #63 UK
"One Of The People" (billed as Adamski's Thing) #56
"Already Out There" #4 Italy
นักดนตรีชาวอังกฤษ
บุคคลจากเทศมณฑลแฮมป์เชอร์
Eternally: Drama Mix

"Eternally: Drama Mix" เป็นซิงเกิลดาวน์โหลดที่ 3 ของอูทาดะ ฮิคารุ จากทั้งหมด 34 ซิงเกิล วางขายในระบบดาวน์โหลดของ iTunes เพลงถูกใช้เป็นเพลงประกอบละครชุดญี่ปุ่น "อินโนเซนส์เลิฟ" ซิงเกิลนี้ดัดแปลงมาจากซิงเกิล ดิสแทน ที่วางจำหน่ายในปี พ.ศ. 2544
== รายการเพลง ==
"Eternally: Drama Mix" 4:49
== ชาร์ต ==
=== Billboard (Japan) ===
ซิงเกิลในปี พ.ศ. 2551
เพลงญี่ปุ่น
เพลงของฮิการุ อูตาดะ
เวลคัมทูไทยแลนด์

เวลคัมทูไทยแลนด์ (Welcome to Thailand) เป็นสตูดิโออัลบั้มชุดที่ 8 ของวงคาราบาว ภายใต้สังกัดแว่วหวาน ออกจำหน่ายในเดือน ตุลาคม พ.ศ. 2530 หลังจากได้ออกอัลบั้ม อเมริโกย และ ประชาธิปไตย ซึ่งเนื้อหาของบทเพลงส่วนหนึ่งนั้นมาจากเรื่องการเมือง ทำให้บางบทเพลงไม่สามารถออกอากาศทางสื่อต่าง ๆ ได้ แต่ในอัลบั้มชุดนี้ได้ลดโทนของเนื้อหาให้เบาบางลง เข้าใจง่าย และมีความสนุกสนานมากยิ่งขึ้น เข้ากับบรรยากาศปีท่องเที่ยวไทย
และด้วยความโดดเด่นของเนื้อหาที่กล่าวมาข้างต้น ส่งผลให้อัลบั้มชุดนี้เป็นอัลบั้มชุดที่ 2 ที่สามารถทำยอดขายได้เกิน 1 ล้านตลับ แต่ยังเป็นรองจากอัลบั้ม เมด อิน ไทยแลนด์ และ เป็นอัลบั้มชุดที่ 3 ที่มีภาพสมาชิกวงคาราบาวอยู่บนหน้าปก โดยที่สมาชิกวงในชุดนี้เป็นยุคคลาสสิก
เพลงดังในอัลบั้มมีอยู่เกือบทุกเพลง เช่น เพลง เวลคัมทูไทยแลนด์ ซึ่งเปิดตัวด้วยเสียงกลองยาว และ เสียงชาวต่างชาติ , บิ๊กเสี่ยว ถ่ายทอดสภาพความเป็นอยู่แห้งแล้งของชาวไทยในภาคอีสาน หรือ อิสาน ซึ่งเป็นที่มาของการจัดคอนเสิร์ต เวลคัมทูอิสานเขียว ในเวลาต่อมา , กระถางดอกไม้ให้คุณ เพลงแรกในชีวิตการขับร้องของ อ๊อด - อนุพงษ์ ประถมปัทมะ โดยว่าด้วยการที่อ๊อดเป็นคนที่มีใจรักในเสียงเพลง ฝึกซ้อมดนตรีอยู่เป็นประจำ แต่ไม่เคยร้องเพลงเลยแม้สักเพลง เพลงนี้จึงเป็นเพลงแรกและเพลงสุดท้ายในชีวิตของอ๊อดที่จะได้ยินได้ฟัง แต่ดันร้องผิดที่ผิดเวลาและผิดคีย์ จึงโดนกระถางดอกไม้ปาใส่ ,เทวดาท่าจะแย่ เมื่อมนุษย์ต่างบนบานว่าหากถูกล็อตเตอรี่จ­ะตอบแทนอย่างดี แต่แล้วพวกเขาถูกหวยกิน และขอร้องให้เทวดาช่วย เทวดาจึงสงสัยว่าทำไมมนุษย์ถึงเล่นสิ่งที่­เรียกว่า ล็อตเตอรี่ จึงเข้าสู่หนทางของล็อตเตอรี่ , คนหนังเหนียว เป็นการร้องเพลงร่วมกันครั้งแรกระหว่าง เล็ก - ปรีชา ชนะภัย กับ เทียรี่ เมฆวัฒนา และ บาปบริสุทธิ์ ของ เล็ก - ปรีชา ชนะภัย ซึ่งเพลงดังกล่าวได้มีการขับร้องใหม่อยู่เรื่อยๆ ทั้งในงานของตนเองและศิลปินท่านอื่นๆ
== รายชื่อเพลง ==
== มิวสิกวิดีโอ ==
เวลคัม ทู ไทยแลนด์
สบายกว่า
กระถางดอกไม้ให้คุณ
เทวดาท่าจะแย่ (ได้รับรางวัล BAD AWARDS 1987 มิวสิกวิดีโอยอดเยี่ยม)
== นักดนตรี ==
ยืนยง โอภากุล (แอ๊ด) : ร้องนำ , กีตาร์ , คำร้อง - ทำนอง
กีรติ พรหมสาขา ณ สกลนคร (เขียว) : ร้องประสานเสียง , คุมเสียง
ปรีชา ชนะภัย (เล็ก) : ร้องนำ เพลง บาปบริสุทธิ์ - คนหนังเหนียว , กีตาร์ , คีย์บอร์ด , ประสานเสียง , คำร้อง - ทำนอง เพลง บาปบริสุทธิ์
อนุพงษ์ ประถมปัทมะ (อ๊อด) : เบส , คุมเสียง , ร้องนำ เพลง กระถางดอกไม้ให้คุณ
อำนาจ ลูกจันทร์ (เป้า) : กลองไฟฟ้า
เทียรี่ เมฆวัฒนา (เทียรี่) : ร้องนำ เพลง บิ๊กเสี่ยว - สังกะสี - คนหนังเหนียว, กีตาร์, ประสานเสียง
อ.ธนิสร์ ศรีกลิ่นดี : คีย์บอร์ด , แซ็กโซโฟน เพลง บิ๊กเสี่ยว - สบายกว่า , คลาริเน็ท เพลง นีออน , ประสานเสียง , ร่วมร้องเพลง เทวดาท่าจะแย่
พงษ์พรหม สนิทวงศ์ ณ อยุธยา (ปุ้ม วงตาวัน) : เปียโน เพลง สังกะสี
เอก : คุมเสียง
== คอนเสิร์ต ==
รายการ โลกดนตรี วันที่ 11 ตุลาคม พ.ศ. 2530
คอนเสิร์ต เวลคัม ทู อิสานเขียว : 27 ธันวาคม พ.ศ. 2530
==การจัดจำหน่าย==
{|class="wikitable"
|-
! ปี
! ค่าย
! รูปแบบ
|-
| rowspan="2" |พ.ศ. 2530
| rowspan="2"| อามีโก้
| แผ่นเสียง
|-
| เทปคาสเซตต์
|-
|rowspan="2"| พ.ศ. 2540
|rowspan="2"| กระบือ แอนด์ โค
| แผ่นซีดี
|-
|เทปคาสเซตต์
|-
| rowspan="1" | พ.ศ. 2546
| rowspan="4" | วอร์นเนอร์ มิวสิก ไทยแลนด์
| แผ่นซีดี (ปกครบรอบ 20 ปี คาราบาว)
|-
| พ.ศ. 2554
| แผ่นซีดี(ปกครบรอบ 30 ปี คาราบาว)
|-
| พ.ศ. 2555
| แผ่นเสียง (Remaster)
|-
| พ.ศ. 2556
| แผ่นซีดี (Remaster)
|-
|}
== อ้างอิง ==
อัลบั้มเพลงของคาราบาว
อัลบั้มเพลงในปี พ.ศ. 2530
ป้ายหยุดรถไฟน้ำตกไทรโยคน้อย

ป้ายหยุดรถไฟน้ำตกไทรโยคน้อย (Nam Tok Sai Yok Noi Railway Station) เป็นสถานีรถไฟปลายทางของเส้นทางสายน้ำตก หรือที่เรียกกันว่าทางรถไฟสายมรณะ อยู่ในเส้นทางรถไฟสายใต้ (ช่วงสถานีรถไฟชุมทางหนองปลาดุก - สถานีรถไฟน้ำตกไทรไยคน้อย) หรือทางรถไฟสายตะวันตก โดยสถานีเป็นป้ายหยุดรถไฟที่สร้างขึ้นเพื่อส่งเสริมการท่องเที่ยวเฉพาะกิจเท่านั้น จึงมีเพียงขบวนรถไฟท่องเที่ยวที่มีต้นทางจากสถานีรถไฟกรุงเทพมีเฉพาะวันเสาร์ อาทิตย์ และวันหยุดราชการ และขบวนรถไฟจัดเฉพาะ โดยจะเป็นขบวนรถดีเซลรางเท่านั้นที่มาถึงสถานีนี้
ป้ายหยุดรถไฟน้ำตกไทรโยคน้อย เป็นสถานีถัดจากสถานีรถไฟน้ำตก หมู่ที่ 3 บ้านท่าเสา ตำบลท่าเสา อำเภอไทรโยค จังหวัดกาญจนบุรี
== ประวัติ ==
ป้ายหยุดรถไฟน้ำตกไทรโยคน้อย สร้างในช่วงหลังสงครามโลกครั้งที่ 2 ไม่ทราบวันเปิดใช้งานแน่ชัด แต่สันนิษฐานเปิดใช้งานเดินรถครั้งแรกวันที่ 12 พฤษภาคม พ.ศ. 2538 อ้างอิงจากป้ายข้อความที่ต้องอยู่หน้ารถจักรไอน้ำซี 56 หมายเลข 702 ที่ถัดจากป้ายหยุดรถว่า
"ผลิตในประเทศญี่ปุ่น นำมาใช้ ปี พ.ศ. 2489 - 2519 การรถไฟแห่งประเทศไทย มอบให้จังหวัดกาญจนบุรีไว้ ณ น้ำตกไทรโยคน้อย เพื่อเป็นอนุสรณ์ทางประวัติศาสตร์ และส่งเสริมการท่องเที่ยว ตามนโยบายของนายสุชาญ พงษ์เหนือ ผู้ว่าราชการจังหวัดกาญจนบุรีได้รับมอบเมื่อ วันที่ 12 พฤษภาคม 2538 โดย นายมานิตย์ มกรพงศ์ นายอำเภอไทรโยค"
ซึ่งวันรับมอบอาจจะเป็นวันเปิดป้ายหยุดรถไฟน้ำตกไทรโยคน้อย เพื่อสำหรับการท่องเที่ยวโดยรถไฟ
== ตารางเวลาเดินรถ ==
ขบวนรถ 2 ขบวน รถพิเศษนำเที่ยว (ทุกวันเสาร์-อาทิตย์) และรถจัดเฉพาะ (บางครั้งคราว)
== อ้างอิง ==
น้ำตกไทรโยคน้อย
สถานที่ท่องเที่ยวในจังหวัดกาญจนบุรี
น้ำตกไทรโยคน้อย
รางวัลสุพรรณหงส์ทองคำ ครั้งที่ 3

รางวัลสุพรรณหงส์ทองคำ ครั้งที่ 3 ประจำปี พ.ศ. 2524  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นายพร้อมสิน สีบุญเรือง (พันคำ) เป็นนายกสมาคม  มีพิธีประกาศผลและมอบรางวัลเมื่อวันพฤหัสบดีที่ 11 มีนาคม พ.ศ. 2525 ณ โรงละครแห่งชาติ ถ่ายทอดทางสถานีโทรทัศน์สีกองทัพบกช่อง 7
==ผู้ได้รับรางวัล==
===รางวัลสุพรรณหงส์ทองคำ===
{| width=90% cellpadding="3" cellspacing="0" border="0" style="border:#435877 solid 1px; border-collapse: collapse;"
|- bgcolor="#d1e4fd"
!align=left width=35% | สาขา
!align=left width=35% | ผู้ได้รับรางวัล
!align=left | ภาพยนตร์เรื่อง
|-
| ภาพยนตร์ยอดเยี่ยม
| ไฟว์สตาร์
| เงินปากผี
|- bgcolor=#edf3fe
| ผู้แสดงนำฝ่ายชายยอดเยี่ยม
| สรพงศ์ ชาตรี
| ถ้าเธอยังมีรัก 
|-
| ผู้แสดงนำฝ่ายหญิงยอดเยี่ยม
| สุพรรษา เนื่องภิรมย์
| ชายสามโบสถ์
|- bgcolor=#edf3fe
| ผู้แสดงประกอบฝ่ายชายยอดเยี่ยม
| สมควร กระจ่างศาสตร์
| เด็ดหนวดพ่อตา
|-
| ผู้แสดงประกอบฝ่ายหญิงยอดเยี่ยม
| นันทิดา แก้วบัวสาย
| สายใจ
|- bgcolor=#edf3fe
| ผู้กำกับการแสดงยอดเยี่ยม
| ชนะ คราประยูร
| เงินปากผี
|-
| บทภาพยนตร์ยอดเยี่ยม
| แสนยานุภาพ สังขวณิช  ดาราพร ประไพภูพา 
| ครูวิบาก
|- bgcolor=#edf3fe
| รางวัลถ่ายภาพยอดเยี่ยม
| -
| -
|-
| รางวัลลำดับภาพ-ตัดต่อยอดเยี่ยม
| โสภณ เจนพานิช
| กามนิต-วาสิฏฐี
|- bgcolor=#edf3fe
| รางวัลออกแบบและสร้างฉากยอดเยี่ยม
| อุไร ศิริสมบัติ
| สงครามกับความรัก
|-
| รางวัลออกแบบเครื่องแต่งกายยอดเยี่ยม
| เจดีย์ ศุภกาญจน์, ธนวัฒน์ วิทยารมณ์
| สงครามกับความรัก
|- bgcolor=#edf3fe
| รางวัลดนตรีประกอบยอดเยี่ยม
| ปง อัศวินิกุล
| สงครามกับความรัก
|-
| รางวัลเพลงประกอบภาพยนตร์ยอดเยี่ยม
| พิเศษ สังข์สุวรรณ  ชาลี อินทรวิจิตร
| ถ้าเธอยังมีรัก  ค่าของคน
|- bgcolor=#edf3fe
| รางวัลบันทึกเสียงยอดเยี่ยม
| พจน์ ศิริพันธ์
| ลูกสาวกำนัน
|-
| รางวัลภาพยนตร์สร้างสรรค์สังคมยอดเยี่ยม
| รักษ์ หล่อเกษมสานต์
| ครูวิบาก
|- bgcolor=#edf3fe
|}
===รางวัลพิเศษ สุพรรณหงส์เงิน===
{| width=90% cellpadding="3" cellspacing="0" border="0" style="border:#435877 solid 1px; border-collapse: collapse;"
|- bgcolor="#d1e4fd"
!align=left width=35% | สาขา
!align=left width=35% | ผู้ได้รับรางวัล
!align=left | ภาพยนตร์เรื่อง
|-
| รางวัลพิเศษ ดาราอาวุโสยอดเยี่ยม
| ชูศรี มีสมมนต์
| เงินปากผี
|- bgcolor=#edf3fe
| รางวัลพิเศษ ดาราบู๊ยอดเยี่ยม
| สุเชาว์ พงษ์วิไล
| ชายสามโบสถ์
|-
| รางวัลพิเศษ ดาราตลกยอดเยี่ยม
| บู๊ วิบูลย์นันท์
| ลูกสาวจ่าโท
|- bgcolor=#edf3fe
| รางวัลพิเศษ ดาราเด็กยอดเยี่ยม
| สราวุธ เล็กบุญเฮ็ง
| เงินปากผี
|-
| รางวัลพิเศษ กำกับเทคนิคพิเศษ
| ไฟว์สตาร์
| เงินปากผี
|- bgcolor=#edf3fe
| รางวัลพิเศษ ไตเติ้ลดีเด่น
| สหมงคลฟิล์ม
| แสนรัก
|-
|}
==อ้างอิง==
จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ
 
พ.ศ. 2524
รางวัลสุพรรณหงส์ทองคำ ครั้งที่ 4

รางวัลสุพรรณหงส์ทองคำ ครั้งที่ 4 ประจำปี พ.ศ. 2525  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นายสันติ์ เปสตันยี เป็นนายกสมาคม  มีพิธีประกาศผลและมอบรางวัลเมื่อวันเสาร์ที่ 9 เมษายน พ.ศ. 2526 ณ ศูนย์เยาวชนไทย-ญี่ปุ่น ดินแดง ซึ่งเปิดให้ประชาชนทั่วไปเข้าชมและฟังการประกาศผลได้  มีการถ่ายทอดสดทางสถานีวิทยุโทรทัศน์กองทัพบกช่อง 5
==ผู้ได้รับรางวัล==
===รางวัลสุพรรณหงส์ทองคำ===
{| width=90% cellpadding="3" cellspacing="0" border="0" style="border:#435877 solid 1px; border-collapse: collapse;"
|- bgcolor="#d1e4fd"
!align=left width=35% | สาขา
!align=left width=35% | ผู้ได้รับรางวัล
!align=left | ภาพยนตร์เรื่อง
|-
| ภาพยนตร์ยอดเยี่ยม
| ไฟว์สตาร์
| ลูกอีสาน
|- bgcolor=#edf3fe
| ผู้แสดงนำฝ่ายชายยอดเยี่ยม
| ทองปาน โพนทอง
| ลูกอีสาน 
|-
| ผู้แสดงนำฝ่ายหญิงยอดเยี่ยม
| ภัทรา ไวซ์
| เมืองมธุรส
|- bgcolor=#edf3fe
| ผู้แสดงประกอบฝ่ายชายยอดเยี่ยม
| ด.ช.คณิต จีระดิษฐ์
| ลูกอีสาน
|-
| ผู้แสดงประกอบฝ่ายหญิงยอดเยี่ยม
| นุชจรี ประสงค์ธรรม
| สวัสดีไม้เรียว
|- bgcolor=#edf3fe
| ผู้กำกับการแสดงยอดเยี่ยม
| คุณาวุฒิ
| ลูกอีสาน
|-
| บทภาพยนตร์ยอดเยี่ยม
| คุณาวุฒิ
| ลูกอีสาน
|- bgcolor=#edf3fe
| รางวัลถ่ายภาพยอดเยี่ยม
| มนู วรรณายก, พิพัฒน์ พยัคฆะ
| ถล่มค่ายนรกจางซีฟู
|-
| รางวัลลำดับภาพ-ตัดต่อยอดเยี่ยม
| คุณาวุฒิ
| ลูกอีสาน
|- bgcolor=#edf3fe
| รางวัลออกแบบและสร้างฉากยอดเยี่ยม
| ขุนหมื่น
| คุณย่าเซ็กซี่
|-
| รางวัลออกแบบเครื่องแต่งกายยอดเยี่ยม
| ดาวน้อย สีบุญเรือง
| สวัสดีไม้เรียว
|- bgcolor=#edf3fe
| รางวัลดนตรีประกอบยอดเยี่ยม
| คณิต คุณาวุฒิ
| ลูกอีสาน
|-
| รางวัลเพลงประกอบภาพยนตร์ยอดเยี่ยม
| ชาลี อินทรวิจิตร
| ไอ้ผาง รฟท.
|- bgcolor=#edf3fe
| รางวัลบันทึกเสียงยอดเยี่ยม
| พูนศักดิ์ อัศวินิกุล
| ลูกอีสาน
|-
| รางวัลภาพยนตร์สร้างสรรค์สังคมยอดเยี่ยม
| สีบุญเรืองฟิล์ม
| สวัสดีไม้เรียว
|- bgcolor=#edf3fe
|}
==อ้างอิง==
จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ
 
พ.ศ. 2525
ซูริโมโนะ

ซูริโมโนะ  คือประเภทหนึ่งของภาพพิมพ์แกะไม้อูกิโยะของญี่ปุ่น ที่เป็นภาพประเภทที่สร้างขึ้นจากการจ้างให้ทำขึ้นสำหรับโอกาสพิเศษ เช่นตรุษญี่ปุ่น เป็นต้น “ซูริโมโนะ” แปลตรงตัวว่า “สิ่งพิมพ์”
==การใช้==
ส่วนใหญ่แล้ว ซูริโมโนะมักจะจ้างโดยสมาคมกวีเพื่อแสดงภาพบทกวีนิพนธ์ที่ได้รับรางวัลจากการประกวดจากการตัดสินโดยปรมาจารย์ของสมาคม ภาพพิมพ์ประเภทนี้มักจะมีขนาดเล็ก การแกะนูนของตัวอักษรคันจิบนภาพก็จะเป็นงานที่ต้องทำโดยผู้มีฝีมือ
นอกจากนั้นก็จะมีนักแสดงคาบูกิที่อาจจะจ้างทำภาพพิมพ์ “ซูริโมโนะ” เพื่อฉลองเหตุการณ์สำคัญในงานอาชีพ เช่นเมื่อเปลี่ยนชื่อ หรือเมื่อบุตรขึ้นแสดงบนเวทีเป็นครั้งแรก
== อ้างอิง ==
Hamanoka, Shinji. Female Image: 20th Century Prints of Japanese Beauties. Hotei Publishing 2000. ISBN 90-74822-20-7
== ดูเพิ่ม  ==
ภาพพิมพ์แกะไม้
ภาพอูกิโยะ
== แหล่งข้อมูลอื่น ==
Surimono  on the website of the University of California at Santa Barbara Art Museum
ศิลปะญี่ปุ่น
ภาพพิมพ์แกะไม้
ภาพอูกิโยะ
คำและวลีภาษาญี่ปุ่น
ศิลปะในประเทศญี่ปุ่น
มหายุคซีโนโซอิก

มหายุคซีโนโซอิก (Cenozoic) เป็นมหายุคสุดท้าย  ซึ่งชื่อซีโนโซอิก หมายถึง “ชีวิตใหม่” โดยนับอายุช่วงตั้งแต่ 66 ล้านปีก่อนถึงปัจจุบัน เป็นมหายุคที่เริ่มมีสัตว์เลี้ยงลูกด้วยนม โดยแบ่งเป็นยุคอีก 3 ยุค คือ ยุคพาลีโอจีน (Paleogene), ยุคนีโอจีน (Neogene) และควอเทอร์นารี (Quaternary)
== อ้างอิง ==
ธรณีประวัติของโลก
ธรณีกาล
มหายุคซีโนโซอิก
เอ็มไพร์ทาวเวอร์ (กรุงเทพมหานคร)

เอ็มไพร์ทาวเวอร์ (Empire Tower) เป็นกลุ่มอาคารสำนักงานในประเทศไทย ตั้งอยู่บนมุมถนนสาทรใต้ตัดถนนนราธิวาสราชนครินทร์ เชื่อมต่อกับสกายวอล์กช่องนนทรี แขวงยานนาวา เขตสาทร กรุงเทพมหานคร โดยอาคารที่ 1 มีความสูง 227 เมตร เป็นอันดับที่ 17 ของอาคารที่สูงที่สุดในประเทศไทย
ตึกระฟ้าในเขตสาทร
กลุ่มทีซีซี